**Številka: *545641-60/2019 / 1***

**Ljubljana, dne *17.07.2019***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog uredbe Sveta o spremembi uredb (EU) 2019/124 in (EU) 2018/2025 glede nekaterih ribolovnih možnosti*

Naslov dokumenta v delovnem jeziku EU: *Proposal for a Council Regulation amending Regulations (EU) 2019/124 and (EU) 2018/2025 as regards certain fishing opportunities*

Datum dokumenta: *16.07.2019*

Številka dokumenta: *11315/19*

Medinstitucionalna oznaka: *2019/0154(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *Predlog je v obravnavi na delovni skupini Sveta za notranjo in zunanjo ribiško politiko*

**4. Pristojni organ EU**:

Svet EU v sestavi: *AGRI - Svet EU za kmetijstvo in ribištvo*

Delovno telo Sveta EU: *F.25 - Delovna skupina za notranjo ribiško politiko*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *dr. Aleksandra Pivec, ministrica; mag. Tanja Strniša, državna sekretarka; dr. Jože Podgoršek, državni sekretar*

**7. Roki**:

Predviden čas pričetka obravnave zadeve EU v institucijah EU: *julij 2019*

Predviden čas sprejema zadeve EU v institucijah EU: *druga polovica 2019*

Rok za odziv organa: *6.8.2019*

Rok za obravnavo na seji Vlade in njenih odborih: *22.8.2019*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *dr. Polona Bunič, Sektor za ribištvo*

**9. Delovna skupina Vlade, organizirana za posamezno področje zadev EU**:

*DS27 - Ribištvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *dr. Bojan Pahor*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za zunanje zadeve*

Kontaktna oseba organa: *mag. Jasmina Adem-Grujič*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **dr. Aleksandra Pivec**  **MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog uredbe Sveta o spremembi uredb (EU) 2019/124 in (EU) 2018/2025 glede nekaterih ribolovnih možnosti, ki se glasi:*

*Republika Slovenija podpira Predlog uredbe Sveta o spremembi uredb (EU) 2019/124 in (EU) 2018/2025 glede nekaterih ribilovnih možnosti.*

*Predlog uredbe Sveta ne zadeva slovenskega ribištva, saj slovenski morski gospodarski ribiči izvajajo ribolov le v severnem Jadranu.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*Namen predlaganih sprememb je spremeniti Uredbo Sveta (EU) 2019/124 z dne 30. januarja 2019 o določitvi ribolovnih možnosti za leto 2019 za nekatere staleže rib in skupine staležev rib, ki se uporabljajo za vode Unije in za ribiška plovila Unije v nekaterih vodah zunaj Unij ter Uredbo Sveta (EU) št. 2018/2025 z dne 17. decembra 2018 o določitvi ribolovnih možnosti za ribiška plovila Unije za nekatere staleže globokomorskih rib za leti 2019 in 2020 Te ribolovne možnosti se v obdobju veljavnosti navadno večkrat spremenijo. Predlog temelji na znanstvenem mnenju Mednarodnega sveta za raziskovanje morja (ICES).*

*V Uredbi (EU) 2019/124 je bil celotni dovoljeni ulov za sardona (Engraulis encrasicolus) v podobmočjih ICES 9 in 10 ter v vodah Unije območja CECAF 34.1.1 določen na nič. Sardon v podobmočjih ICES 9 in 10 ter v vodah Unije območja CECAF 34.1.1 je kratkoživa vrsta, za katero se raziskave zaključijo maja. Zato sprememba obdobja, za katerega je določen celotni dovoljeni ulov, z enega koledarskega leta na obdobje od 1. julija do 30. junija naslednjega leta zagotavlja, da ribolovne možnosti temeljijo na najboljši možni oceni letne pomladitve te kratkožive vrste. V drugi spremembi ribolovnih možnosti je bil določen začasni dovoljeni ulov za sardona, ki omogoča nadaljevanje ribolova in sicer izjemoma za obdobje 18 mesecev od 1. januarja 2018 do 30. junija 2019, da se uskladi z obdobjem novega znanstvenega mnenja od julija do junija naslednjega leta.. Znanstveno mnenje ICES je bilo izdano 28. junija 2019. S tem predlogom Uredbe se predlaga sprememba omejitve ulova za sardona v podobmočjih ICES 9 in 10 ter v vodah Unije območja CECAF 34.1.1 v skladu z najnovejšim znanstvenim mnenjem Mednarodnega sveta za raziskovanje morja (ICES) in sicer na 8.952 ton.*

*V Uredbi Sveta (EU) št. 2018/2025 je bil celotni dovoljeni ulov za okatega ribona v podobmočju ICES 10 za leto 2019 in 2020 določen na podlagi znanstvenega mnenja za leto 2019. V času določitve ribolovnih možnosti je bilo znanstveno mnenje za okatega ribona v podobmočju ICES 10 na voljo le za leto 2019. Sklenjeno je bilo, da se določijo ribolovne možnosti za navedeni stalež za leti 2019 in 2020, in sicer 576 ton, ter da se po potrebi spremenijo v skladu z znanstvenim mnenjem za leto 2020. Znanstveno mnenje ICES za 553 ton je bilo objavljeno 11. junija 2019. S tem predlogom Uredbe se predlaga sprememba omejitve ulova za sardona v podobmočjih ICES 9 in 10 ter v vodah Unije območja CECAF 34.1.1 v skladu z najnovejšim znanstvenim mnenjem Mednarodnega sveta za raziskovanje morja (ICES) in sicer na 553 ton za leto 2020.*

*Republika Slovenija podpira Predlog uredbe Sveta o spremembi uredb (EU) 2019/124 in (EU) 2018/2025 glede nekaterih ribolovnih možnosti.*

*Predlog uredbe Sveta ne zadeva slovenskega ribištva, saj slovenski morski gospodarski ribiči izvajajo ribolov le v severnem Jadranu.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Predlog nima vpliva na proračun.*

Vpliv na gospodarstvo

*Predlog nima vpliva na gospodarstvo*

Vpliv na javno upravo

*Predlog nima vpliva na javno upravo*

Vpliv na okolje

*Predvideva se pozitiven vpliv na okolje, saj se ribolovne kvote prilagajajo glede na mnenje Mednarodnega sveta za raziskovanje morja (ICES) o staležu rib v vodah Unije in mednarodnih vodah.*

Drugo

**C)**

**Predstavniki RS, ki bodo zastopali stališče RS v institucijah EU**:

***dr. Aleksandra Pivec, ministrica; mag. Tanja Strniša, državna sekretarka; dr. Jože Podgoršek, državni sekretar, Matija Miklič, SPBR***